stanford-oval/wikipedia huggingface dataset:
Tomáš Kaberle
Ura

Kaberle aloitti uransa Tšekin Extraliigassa Kladnon riveissä kaudella 1994–1995. Toronto Maple Leafs varasi Kaberlen vuoden 1996 tulokasvarauksessa 8:nella kierroksella varausnumerolla 204. Varauksen jälkeen Kaberle pelasi Kladnossa vielä kaksi kautta ennen siirtymistään Maple Leafsiin. Kaudella 2001–2002 hän käväisi pikavisiitillä Kladnossa, jossa pelasi 9 ottelua ennen palaamistaan Torontoon. Hän pelasi Kladnossa myös työsulkukauden 2004–2005. 
Kaberle iski kaudella 2007–2008 Maple Leafsin riveissä puolustajalle komeat 53 pistettä ja pelasi runkosarjan kaikki 82 ottelua. 18. helmikuuta 2011 hänet kaupattiin Boston Bruinsiin, jossa hän voitti samana keväänä Stanley Cupin. Hän ei kuitenkaan edustanut Bruinsia yhtään kokonaista kautta, kun hän solmi heinäkuun 5. päivä 2011 3-vuotisen sopimuksen Carolina Hurricanesin kanssa. Sopimuksen arvo on 12.75 miljoonaa dollaria. Kaberle on edustanut Tšekkiä neljä kertaa olympialaisissa, neljästi MM-kisoissa, sekä kerran maailmancupissa.
Tomášin isoveli František Kaberle on entinen NHL-puolustaja.
UD Vecindario

Unión Deportiva Vecindario on espanjalainen jalkapalloseura, joka tulee Vecindarion kaupungista Santa Lucía de Tirajanasta (Gran Canaria). Joukkue on perustettu vuonna 1962 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Se pelaa kotiottelunsa 4 500-paikkaisella Estadio Municipal de Vecindariolla.
Joukkue nousi Segunda División B:hen kaudeksi 2000–2001 ja kuusi kautta myöhemmin ensimmäistä kertaa historiassaan maan toiseksi korkeimalle sarjatasolle Segunda Divisióniin.
Aiheesta muualla

Seuran virallinen kotisivusto (Arkistoitu – Internet Archive) (espanjaksi)
Twilight Zone

Twilight Zone tai The Twilight Zone voi viitata ainakin seuraaviin:
Hämärän rajamailla (engl. The Twilight Zone), yhdysvaltalainen kauhutelevisiosarja vuosilta 1958–1964; uusintaversioita 1985–1989 (Suomessa nimellä Pelon rajalla), 1994 ja 2002–2003
Hämärän pelottavat varjot (engl. Twilight Zone – The Movie), televisiosarjaan perustuva elokuva vuodelta 1983
Twilight Zone-elokuva (Joseph Kosinskin ohjaama elokuva).
”Twilight Zone”, Iron Maidenin singlekappale vuodelta 1981
”Twilight Zone”, 2 Unlimitedin singlekappale vuodelta 1992.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Twilight Zone”, voi hakea sivunnimihaulla, laajalla sivunnimihaulla tai tekstihaulla.
Toiset (Lost)

Toiset ovat joukko kuvitteellisia hahmoja, jotka asuttavat mysteeristä saarta yhdysvaltalaisessa televisiosarjassa Lost.
Yleiskatsaus

Termin ”Toiset” mainitsee ensimmäisen kerran Danielle Rousseau. Suurin osa Toisista on sarjan päähenkilöiden vastustajia, mutta he vaikuttavat sarjan edetessä vähemmän vihamielisiltä Oceanic Airlinesin lennon 815 selviytyjiä kohtaan ja ovatkin myöhemmin liittoutuneet näiden kanssa vastustaakseen suurempia uhkia. Sayid Jarrahin mukaan ainakin 50 Toista elää saaren pohjoispuolella. Toiset ovat eläneet saarella monien vuosien ajan – kauan ennen kuin lento 815 putosi sinne vuonna 2004 ja jopa ennen kuin Dharma Initiativen jäsenet tulivat saarelle 1970-luvulla. Toisilla ei ole nimeä itselleen, vaikkakin Benjamin Linus on kuvannut heitä ”hyviksi ihmisiksi”. Dharma Initiativen jäsenet kutsuvat heitä ”Vihamielisiksi” tai ”Alkuasukkaiksi”.
Toiset ovat mysteerisiä ja salamyhkäisiä. He eivät suostu selittämään itseään ulkopuolisille. He myös tappavat mahdolliset uhat saarella. Sarjan alussa Toiset esiintyvät lennon 815 selviytyneille köyhinä paljasjalkaisin kulkevina viidakon asukkaina. He naamioivat itsensä valeparroilla ja pellavasta ommelluilla vaatteilla. Toisia johtaa kerrallaan yksi henkilö, ”johtaja”, joka ottaa vastaan käskyjä Jacobilta. Johtaja on pääsääntöisesti Ben. Richard Alpert toimii Jacobin ja silloisen johtajan välikätenä, tuoden Jacobin käskyt johtajalle ja auttaen johtajaa. Kun sarja alkaa, useimmat Toiset ovat rekrytoitu muualta, sillä raskaana olevat naiset kuolevat saarella, ennen kuin he synnyttävät. Ei tiedetä, miksi näin tapahtuu, mutta sitä ei tapahtunut aiemmilla vuosikymmenillä, kun Ethan Rom ja Charlotte Lewis syntyivät saarella.
Richard on kyennyt matkustamaan Yhdysvaltoihin jo 1950-luvulla ja hän on perustanut Mittelos Laboratories -nimisen yhtiön 1970-luvulla, kun hän yritti värvätä John Lockea tämän ollessa lukioikäinen. Entistä johtajaa Charles Widmorea on myös kuvailtu välillä Yhdysvaltoihin lähtevänä, ja tämä johti hänen johtajuutensa menetykseen. Kun Toiset voittivat sodan Dharma Initiativea vastaan, joukko on saanut paremmin kontakteja ulkomaailmaan voiden nyt lähteä saarelta sukellusveneellä ja voiden katsella ulkomaailmaa satelliitin avulla.
Toiset ovat viekkaita. Heitä on vaikea jäljittää, sillä he eivät jätä juuri mitään jälkiä. He pystyvät myös naamioitumaan melko taitavasti, liikkuen uhriensa lähelle päästämättä ääntäkään. Mysteerisiä kuiskauksia on joskus kuvailtu Toisten saapumisen merkiksi. Kuitenkaan ne eivät välttämättä liity Toisiin, vaikka he ovat siitä tietoisia. Toiset osaavat puhua latinaa ja käyttävät sitä kommunikoidakseen ulkopuolisten kanssa.
Motiivit

Toisten tarkat motiivit ovat epäselviä. He ovat kuitenkin fanaattisesti omistautuneet saaren suojelemiselle. Lennon 815 selviytyneiden näkökulmasta katsoen Toisten tavoitteet ovat olleet ilkeitä ja manipuloivia. He ovat kidnapanneet lapsia, mukaan lukien Walt Lloydin ja takaosan selviytyjistä Zachin ja Emman. Toiset ovat kiinnostuneita ”erikoisia” ihmisistä, kuten John Lockesta, joka saa lento-onnettomuuden jälkeen tunnon takaisin halvaantuneisiin jalkoihinsa. Waltia pidetään ”hyvin erikoisena”. Kun Toiset ovat kaapanneet Waltin Michaelilta, Ben kertoo selviytyneille, etteivät Toiset aio koskaan palauttaa poikaa. Lopulta Ben kuitenkin toteaa, että ”olemme saaneet enemmän kuin koskaan halusimme”, ja päästää Waltin Michaelin mukana pois saarelta.
Rekrytointi

Osa Toisista on rekrytoitu muualta, esimerkiksi Kiovasta, Kanadasta ja Los Angelesista. Esimerkiksi Juliet Burke rekrytoitiin Miamista. Osa on kuitenkin liittynyt joukkoon saavuttuaan saarelle oma-aloitteisesti. Monet aikuisselviytyjät on kidnapattu. Kolmannella tuotantokaudella Ben kertoo Lockelle tuoneensa useimmat saarelle.
Toisten operaatioissa on paljon erilaisten listojen käyttöä. Kun lento 815 syöksyy saarelle, Ben määrää välittömästi Ethanin ja Goodwinin soluttautumaan selviytyneiden joukkoon ja valmistelemaan listoja kolmen päivän ajan. Ensimmäisenä yönä Toiset ovat valmiita kidnappaamaan ainakin kolme ihmistä. Näiden muutaman päivän ajan Ben käskee Mikhail Bakuninia selvittämään perusteellisesti selviytyneiden taustat ja sanoo haluavansa tietää näistä kaiken. Yli viikkoa myöhemmin Toiset palaavat kidnappaamaan Goodwinin merkkaamat yhdeksän ihmistä.
Asuminen

Sarjan alussa Toiset asuvat keltaisiksi maalatuissa taloissa, jotka Dharma-aloitteen jäsenet ovat rakentaneet asuttaen työntekijöitään, jotka Toiset valtaavat Dharma Initiativen jäsenten massamurhan eli ”puhdistuksen” jälkeen. Parakki muistuttaa mieluista lähiötä. Sen taloissa on täydelliset huonekalut, putkistot ja sähköt. Parakeilla on myös moderneja tavaroita, kuten uunit, uusia kirjoja ja CD-soittimia. Paikassa pidetään jopa kirjakerhoa. Parakit on ympäröity puolustusmekanismilla, joka pitää tunkeilijat loitolla, mukaan lukien savuhirviön. Toiset ovat myös ottaneet haltuunsa monia Dharma Initiativen tutkimusasemia. Näyttää siltä, että muutto parakeille oli Benin idea, jota Locke kuitenkin vastustaa. Kun Ben jättää saaren, Toiset eivät palaa tuhotuille parakeille.
Kun Toiset eivät asu parakeilla, he esiintyvät vaeltajina, jotka tekevät nuotioita viidakkoon ja muuttavat kun se on välttämätöntä. Toisella tuotantokaudella he käyttävät valeleiriä saaren pohjoispuolella. Heillä on myös toinen asuinpaikka, Temppeli, joka toimii turvasatamana. Kolmannen tuotantokauden loppupuolella Ben käskee Richardia viemään Toiset Temppeliin, joka on noin puolentoista päivän kävelymatkan päässä parakeilta. Temppeliä ei käytetä usein: esimerkiksi Alex sai tietää sen olemassaolosta vasta teini-ikäisenä, vaikka on asunut koko elämänsä saarella. Temppeli esitellään paremmin kuudennella tuotantokaudella, jolloin käy ilmi, että siellä on lähde, jota joskus käytettiin ihmisten haavojen parantamiseen. Kuudennella kaudella se on kuitenkin muuttunut mutaiseksi ja likaiseksi, koska Jacob on kuollut, eikä sillä ole enää parantavaa voimaa.
Hahmohistoria

Sillä välin kun ihmiset ovat tulleet ja eläneet saarella ennen Toisia, he ovat kaikki kuolleet enimmäkseen savuhirviön vuoksi ja koska Jacob ei ole ohjannut heitä. Kun Richard saapuu saarelle vuonna 1867, hän vaatii, että Jacob tekisi hänelle jotain – muutoin savuhirviö eli Musta-asuinen mies tekisi. Jacob myöntää Richardille avustajansa roolin, joka tuo ihmisiä saarelle. Vastalahjaksi Jacob antaa Richardille kuolemattomuuden. Siitä lähtien Richard on auttanut Jacobia tuomaan väkeä saarelle ja ohjannut heitä Jacobin tahdon mukaan.
1950-luvulla Yhdysvaltain asevoimat saapuu saarelle ja tuo mukanaan vetypommin, jonka koodinimi on Jughead. Richard väittää yrittäneensä suostutella armeijan lähtemään, mutta Toiset tappoivat armeijan jäsenet. 1970-luvulla Dharma Initiative tuli saarelle. Konfliktien jälkeen heidän välilleen solmittiin aselepo, jonka aikana toinen osa saarta kuului Toisille ja toinen Dharma Initiativelle. Aselepo päättyi, kun Ben auttoi tappamaan kaikki dharmalaiset ja palautti saaren vallan Toisille.
Ei kulunut kauan, kun Toiset jo sabotoivat lennon 815 selviytyneitä. Sarjan edetessä yli tusina selviytynyttä on otettu Toisten huomaan.
Useimmat heistä tulivat lentokoneen takaosasta, jossa Goodwin sai valmiiksi listansa, kun taas Ethan huomattiin, ennen kuin hän kykeni samaan. Vihamielisyys näiden kahden joukon välillä on jatkunut johtaen taisteluun rannalla, jossa moni Toinen kuoli ja haavoittui. Neljännen tuotantokauden lopulla nämä kaksi kuitenkin liittoutuvat, sillä vielä suurempi uhka lähestyy saarta: Toisten entisen johtajan, Charles Widmoren lähettämä joukko. Ben nimittää Locken Toisten uudeksi johtajaksi, kun hän itse ”siirtää saarta” ja häviää itse saarelta.
Jacobin kuoltua toinen Toisten joukko Temppelillä suojeli muita selviytyjiä. Jotkut heistä joutuivat savuhirviön surmaamaksi, kun taas osa seurasi tätä viidakkoon. Myöhemmin Widmore antaa käskyn pommittaa savuhirviön ryhmää tykeillä. Musta-asuisen miehen mukaan suurin osa Toisista menehtyy iskussa, ja henkiinjääneet pakenevat viidakon uumeniin. Heidän kohtalonsa jää tuntemattomaksi sarjan päätyttyä.
Rakennuksia ”Parakeilla”.
Tšertanovskajan metroasema

| Tšertanovskaja (Чертановская) |
| --- | --- |

 Moskovan metro 
Perustiedot
Metrolinjat:  Serpuhovsko-Timirjazevskaja
Sijainti:  55.6405°N, 37.6067°E
Paikkakunta:  Moskova, Venäjä
Avattu:  8. marraskuuta 1983
Rakenne
Tyyppi:  tunneliasema
Tšertanovskaja (ven. Чертановская) on yksi Moskovan metron asemista. Se avattiin 8. marraskuuta 1983.
Aiheesta muualla

Kuvia tai muita tiedostoja aiheesta Tšertanovskajan metroasema Wikimedia Commonsissa
Tiltaltti

| Tiltaltti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Uunilinnut Phylloscopidae
Suku::  Uunilinnut Phylloscopus
Laji::  collybita
Kaksiosainen nimi
 Phylloscopus collybita  (Vieillot, 1817) 

Katso myös
   Tiltaltti Wikispeciesissä   Tiltaltti Commonsissa 
Infobox OKNimi-testi OKIUCN-testi OK: 
Tiltaltti (Phylloscopus collybita) on uunilintujen sukuun kuuluva varpuslintu, joka muistuttaa ulkonäöltään lähisukulaistaan pajulintua. Sen tuntee heleästä laulustaan: ”tilt-talt-tilt-talt…”.
Tiltaltin nimitys on onomatopoeettinen. Kirjakielessä lajista käytettiin nimitystä tynnyrilintu ennen kuin murreperäinen tiltaltti-nimitys otettiin yleiskäyttöön 1920-luvulla. Muita lajin kansankielisiä nimityksiä ovat olleet esimerkiksi tiltti, oluentiputtaja, oluentekijä ja juomanlaskija. Toinen kirjakielessä käytössä ollut nimitys on kilttakerttu, jota ehdotti William Nylander vuonna 1849.
Koko ja ulkonäkö

Tiltaltti on päältä vihreänharmaa, vatsapuolelta vaaleampi, ja silmäkulmassa on vaaleankeltainen juova. Sillä on tummat jalat ja lyhyehkö nokka. Usein tiltaltti on erittäin vaikea erottaa pajulinnusta, mutta keväällä se on ruskeampi, suttuisemman oloinen. Siipi on pajulinnun siipeä lyhyempi ja pyöreämpi. Syksyllä tiltaltti on usein hyvin ruskea, ei keltainen kuten pajulintu, ja tumma nokka korostaa tummuutta vielä entisestäänkin.
Pituus on 11–13 cm, paino 7 g. Tiltaltti on Suomen toiseksi tai kolmanneksi pienin pesimälintu.[lähde? ]
Ääni on ponteva ”hyit”, napakampi kuin pajulinnun hieman vienompi äännähdys. Laulu on helppo tuntea: ”tilt-talt-tilt-talt-talt-tilt…” ( kuuntele (ohje)) kuuluu latvustosta pitkinä sarjoina. Koiras laulaa pitkälle kesään, jättäen pääasiallisen pesueesta huolehtimisen naaraalle.
Vanhoilla tiltalteilla on täydellinen sulkasato heinä-elokuussa, jonka jälkeen vanhat ja nuoret voidaan erottaa höyhenpuvun kulumisen perusteella.
Vanhin suomalainen rengastettu tiltaltti on ollut 2 vuotta, 10 kuukautta ja 20 päivää vanha. Euroopan vanhin on ollut brittiläinen 7 vuoden ja 8 kuukauden ikäinen tiltaltti.
Tiltaltin kuvaili tieteelle ranskalainen Louis Jean Pierre Vieillot.
Levinneisyys

Likimain koko Euroopassa ja Aasiassa on tiltaltteja, mutta niitä ollaan ehkä jakamassa kolmeen alalajiin. Suomessa pesii noin 200 000 paria. Suomen tiltaltit talvehtivat Välimeren seudulla ja Afrikassa. Suomessa tiltaltteja on Kuusamon korkeudelle asti, mutta itäiset tiltaltit ovat siperialaista tyyppiä. Euroopassa pesii vähintään 15–20 miljoonaa paria.
Elinympäristö

Tiltaltin elinympäristöä ovat monenlaiset metsät, mielellään rehevähköt kuusivaltaiset sekametsät. Lisääntyvässä määrin tiltaltteja laulelee myös lehtimetsissä, puutarhoissa ja omakotitaloalueilla. Syysmuuton aikana viihtyy etenkin ruo’ikoissa ja pensaikoissa.
Lisääntyminen

Tiltaltti tekee pesänsä joko maahan tai matalalle pensaaseen tai risukkoon lehdistä, ruohosta ja sammalesta. Muninta alkaa Etelä-Suomessa touko–kesäkuun vaihteessa. Siihen se munii tavallisesti kuusi valkoista munaa, joissa on tummanpunaisia pilkkuja. Hautominen kestää 13 päivää, vain naaras hautoo. Poikaset lähtevät pesästä kaksiviikkoisina. Pesii usein kahdesti kesän aikana.
Ravinto

Tiltaltti syö hyönteisiä ja niiden toukkia sekä muita selkärangattomia ja matoja sekä syksyllä myös marjoja.
Aiheesta muualla

Hario, Martti 1983: Syksyinen nuori schwartsinuunilintu, ruskouunilintu ja idäntiltaltti – niiden erottaminen toisistaan kentällä. – Lintumies 1.1983 s. 2-11. LYL.
ITIS: Phylloscopus collybita (englanniksi)
muni Phylloscopus collybita collybita
Uusi-Siperia

| --- | --- |
Sijainti:  Sahan tasavalta Venäjä
Saariryhmä:  Uuden-Siperian saaret
Merialue:  Tyyni valtameri
Korkein kohta:  79  m 
Pinta-ala:  6 200 km² 
muokkaa - muokkaa wikitekstiä - muokkaa Wikidataa
Uusi-Siperia (ven. Но́вая Сиби́рь) on Venäjän pohjoispuolella Laptevinmeren ja Itä-Siperian meren välissä oleva, Anjousaarten itäisin saari. Se on Uuden-Siperian saarista pohjoisin, ja sen pinta-ala on likimain 6 200 neliökilometriä, jolla se on sijoitettu suurimpien saarten listalla sijalle 102. Uuden-Siperian maaperä on alavaa ja pääosin tundrakasvillisuuden peitossa.
Saaren maapohja koostuu myöhäisliitukaudelta asti kulkeutuneista klastisista sedimenteistä. Sedimentit puolestaan koostuvat erilaisista harmaista ja vihreänharmaista hiekka- ja hiesukerroksista, sekä ruskeaa kivihiiltä sisältävistä kerroksista. Uuden-Siperian saarella on huomattavan paljon pystysuoria puunrunkoja, tukkeja, lehtien jälkiä ja muita kasvien jäänteitä, joiden runsas määrä johtuu siitä, että ne ovat olleet luonnolle alttiina rantakallioilla ja etelärannikon ylängöillä. Tukkien ja puunrunkojen runsauden vuoksi varhaiset tutkijat ja paleobotanistit alkoivat kutsua Derevyannye Hillsin ylänköjä nimillä "Wood Mountains" eli Metsävuoret ja "Tree Mountain" eli Puuvuori.
Erilaisia itiökasveja käsittävä tundrakasvillisuus verhoaa Uutta-Siperiaa. Tundra muodostuu hyvin matalakasvuisesta ruohosta, kaisloista, sammalista ja jäkälistä, jotka peittävät kukin joko osittain tai kokonaan saaren maaperää.
Venäläinen tutkija ja kauppias Jakov Sannikov oli tunnetusti ensimmäinen eurooppalainen Uuden-Siperian saarelle astunut. Hän löysi sen eräällä monista tutkimusretkistään vuonna 1806.
Topologia

Käsite topologia tarkoittaa tai esiintyy termeissä:
Matematiikan osa-aluetta
Sähkömoottorien yhteydessä
Tietoverkoissa ja niiden reitityksissä
Tomáš Janků

Tomáš Janků (s. 27. joulukuuta 1974 Jablonec nad Nisou, Tšekkoslovakia) on tšekkiläinen korkeushyppääjä.
Vuonna 1998 sisäratojen EM-kilpailuissa Valenciassa Janku sijoittui pronssille. Vuoden päästä sisäratojen MM-kisoissa Janku jäi kuudenneksi tuloksella 2,25. Vuonna 2002 sisäratojen EM-kisoissa sijoitus oli jälleen kuudes. Münchenin EM-kisoissa 2002 Jankun sijoitus oli viides Jaroslav Rybakovin viedessä voiton tuloksella 2,31. Sisäratojen MM-kisoissa 2003 Janku sijoittui kuudenneksi. Göteborgin EM-kisoissa vuonna 2006 Janku pääsi 8 vuoden tauon jälkeen jälleen palkintokorokkeelle sijoittumalla hopealle Andrei Silnovin viedessä kovatasoisen korkeusfinaalin. Hän joutui jättämään kilpailun kesken loukkaantumisen takia hypättyään sitä ennen ennätyksensä 234.
Arvokisat

| Vuosi | Kilpailu | Paikka | Sijoitus |
| --- | --- | --- | --- |
| 1992 | Junioreiden MM-kilpailut | Soul, Etelä-Korea | 7 |
| 1996 | Olympialaiset | Atlanta, Yhdysvallat | 14 |
| 1998 | Sisäratojen EM-kilpailut | Valencia, Espanja | 3 |
| 1999 | Sisäratojen MM-kilpailut | Maebashi, Japani | 6 |
| 2002 | Sisäratojen EM-kilpailut | Wien, Itävalta | 6 |
| 2002 | EM-kilpailut | München, Saksa | 5 |
| 2003 | Sisäratojen MM-kilpailut | Birmingham, Englanti | 6 |
| 2006 | EM-kilpailut | Göteborg, Ruotsi | 2 |
| 2007 | Sisäratojen EM-kilpailut | Birmingham, Englanti | 4 |
| 2007 | MM-kilpailut | Osaka, Japani | 5 |
| 2008 | Olympialaiset | Peking, Kiina | 7 |
Lähde

Tomáš Janků Kansainvälinen yleisurheiluliitto. (englanniksi)
Vaajasalo

Vaajasalo
| --- | --- |
Sijainti:  Kuopio Pohjois-Savo Suomi
Vesialue:  Kallavesi
Pinta-ala:  9,73 km²
| --- | --- |
Asukasluku:  84
muokkaa - muokkaa wikitekstiä - muokkaa Wikidataa
Vaajasalo on 973 hehtaarin kokoinen saari Kallavedessä Kuopiossa. Se on Kallaveden suurimpia saaria. Vaajasalon asukasluku on 84.
Vaajasalon ja Itkoniemen välille aurataan talvisin jäätie .[lähde? ] Saareen on tällä hetkellä lossiyhteys. Saaressa toimii Alahovin Viinitila.
Tomáš Hübschman

| 0 | 1 | 2 |
| --- | --- | --- |

Henkilötiedot
Syntymäaika: 4. syyskuuta 1981 (ikä 43)
Syntymäpaikka: Praha, Tšekkoslovakia
Pelipaikka: keskikenttäpelaaja
Pituus: 180 cm
Seurat
| Vuodet | Seura | O (M) |
| 1999–2004 2000-2001 2004– |  Sparta Praha →  Jablonec  Šah’tar Donetsk | 81 (0) 29 (0) 92 (2) |
Maajoukkue
| 2001–2014 |  Tšekki | 58 (1) |
 Seurajoukkueuran tilastot kattavat vain kansalliset sarjat, päivitetty 12. kesäkuuta 2009.  Maajoukkueuran tilastot päivitetty 30. heinäkuuta 2018.
Tomáš Hübschman (s. 4. syyskuuta 1981 Praha, Tšekkoslovakia) on tšekkiläinen jalkapalloilija. 180-senttimetrinen Hübschman on pelipaikaltaan keskikenttäpelaaja ja edusti pitkään ukrainalaista Šah’tar Donetskia. Donetskiin hän siirtyi vuonna 2004 Sparta Prahasta, jossa hän voitti Gambrinus ligan vuosina 2002 ja 2003. Ukrainan valioliigan mestaruuden hän on voittanut vuosina 2005, 2006 ja 2008. Lisäksi hän oli voittamassa UEFA Cupia vuonna 2009.
Hübschman on edustanut Tšekin maajoukkuetta vuosina 2001–2014. Hän on pelannut 58 maaottelua ja tehnyt niissä yhden maalin. Hän osallistui maajoukkueen mukana vuoden 2004 EM-kilpailuihin ja pelasi myös vuosien 2002 ja 2006 MM-kilpailujen karsinnoissa mutta ei päässyt lopputurnausmiehistöön.
Saavutukset

Sparta Prahassa
Gambrinus liga: 2000, 2003
Tšekin cup: 2004
Šah’tar Donetskissa
Ukrainan valioliiga: 2005, 2006, 2008
Ukrainan cup: 2008
UEFA Cup: 2009
Aiheesta muualla

Kuvia tai muita tiedostoja aiheesta Tomáš Hübschman Wikimedia Commonsissa
Tšekin joukkue – Jalkapallon EM-kilpailut 2004
1 Čech |
2 Grygera |
3 Mareš |
4 Galásek |
5 Bolf |
6 Jankulovski |
7 Šmicer |
8 Poborský |
9 Koller |
10 Rosický |
11 Nedvěd |
12 Lokvenc |
13 Jiránek |
14 Vachoušek |
15 Baroš |
16 Blažek |
17 Hübschman |
18 Heinz |
19 Týce |
20 Plašil |
21 Ujfaluši |
22 Rozehnal |
23 Kinský |
Valmentaja Brückner
Tšekin joukkue – Jalkapallon EM-kilpailut 2012
1 Čech |
2 Gebre Selassie |
3 Kadlec |
4 Suchý |
5 Hubník |
6 Sivok |
7 Necid |
8 Limberský |
9 Rezek |
10 Rosický |
11 Petržela |
12 Rajtoral |
13 Plašil |
14 Pilař |
15 Baroš |
16 Laštůvka |
17 Hübschman |
18 Kolář |
19 Jiráček |
20 Pekhart |
21 Lafata |
22 Darida |
23 Drobný |
Valmentaja Bílek
Vaajakoski (lehti)

Vaajakoski oli paikallislehti, joka ilmestyi Vaajakoskella ja Jyskässä vuosina 1970–1980 Ha-Mi-kustantamon julkaisemana sekä 1992–1994 Nipi-yhtiön ilmaisjakelulehtenä. 1970-luvulla lehden päätoimittaja oli Mauno Ihanti.
Vaajakummun yhtenäiskoulu

| Vaajakummun yhtenäiskoulu |
| --- | --- |

Sijainti:  Harjutie 2, Vaajakoski
Tyyppi:  peruskoulu
Rehtori:  Marja Hämäläinen
Luokat:  1-9
Oppilaita:  600+
Verkkosivut
Vaajakummun yhtenäiskoulu (ent. Vaajakummun koulu) on Jyväskylän kaupungin ylläpitämä peruskoulu, joka toimii Vaajakoskella. Koulussa opiskelee noin 600+ oppilasta luokilla 1 - 9. Alueellisessa pienrymässä opetusta saa noin 10 lasta ja nuorta. Lisäksi on yksilöllisen opetuksen pienryhmä. Lisäksi koulun alla toimii myös Haapaniemen päiväkoti-koulu, jossa järjestetään opetusta luokilla 1-2 ja koululaisia Haapaniemen koulussa on noin 30.  Henkilökuntaa näissä kouluissa on yhteensä noin 80.
Koulu saneerattiin ja laajennettiin vuosina 2003-2004. Saneerauksen suunnitteli arkkitehtitoimisto Art Michael. Koulun sisällä sijaitsevan taideteoksen on tehnyt taiteilija Tuomo Blomqvist ja pihalla sijaitsevan taideteoksen kuvanveistäjä Timo Hannunen.
Vaajakummun yhteinäiskoululla toimii Vaajakosken keskuskeittiö ja vaaleissa koulu toimii Vaajakosken äänestysalueen äänestyspaikkana.
UD Logroñés

Unión Deportiva Logroñés, S.A.D. on jalkapalloseura, joka tulee Logroñon kaupungista Espanjasta. Joukkue on perustettu vuonna 2009 ja se pelaa tällä hetkellä maan kolmanneksi korkeimmalla sarjatasolla Primera División RFEF:ssä. Sen kotistadionina toimii 16 000-paikkainen Estadio Las Gaunas.
Historia

Joukkue on perustettu 24. kesäkuuta 2009 ja se pelasi historiansa ensimmäisen kauden Segunda División B:ssä, josta se oli saanut vapaaksi jäänneen paikan Varealta.
Logroñésin reservijoukkue sijoittui La Riojan alueellisessa sarjassa kolmanneksi kaudella 2009–2010 ja nousi täten alimmalle kansalliselle sarjatasolle Tercera Divisióniin.
Aiheesta muualla

Seuran virallinen sivusto (espanjaksi)
Traaginen alkusoitto

Traaginen alkusoitto, opus 81, on Johannes Brahmsin kesällä 1880 viimeistelemä konserttialkusoitto orkesterille. Osasta teoksesta oli luonnoksia jo vuodelta 1869. Alkusoitto koostuu kolmesta tärkeimmästä sektiosta, joista kaikki ovat d-mollissa:
Allegro ma non troppo
Molto più moderato
Tempo primo ma tranquillo
Traaginen alkusoitto on sävelletty piccololle, kahdelle huilulle, kahdelle oboelle, kahdelle klarinetille, kahdelle fagotille, neljälle käyrätorvelle, kolmelle pasuunalle, tuuballe, patarummuille ja jousille. Teos sai kantaesityksensä Wienissä 26. joulukuuta 1880. Tyypillinen esitys kestää vajaat viisitoista minuuttia.
Traakia (täsmennyssivu)

Traakia tai Thracia (lat.) voi viitata seuraaviin:
Traakia, latinaksi Thracia, historiallinen alue Kaakkois-Euroopassa Balkanilla
Thracia, Rooman diokeesi
Thracia, Rooman provinssi
traakian kieli, Traakiassa vanhalla ajalla puhuttu indoeurooppalainen kieli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Thracia”, voi hakea sivunnimihaulla, laajalla sivunnimihaulla tai tekstihaulla.